PMIndiaData/PMIndiaSum huggingface dataset:
سویڈن اور برطانیہ روانہ ہونے سے قبل وزیر اعظم کا بیان

نئی دلّی ، 16 اپریل؍وزیر اعظم جناب نریندرمودی نے سویڈن اور برطانیہ کے لئے روانہ ہونے سے قبل اپنے بیان میں کہا : ۔ ’’ 17-20 اپریل ، 2018 کے دوران منعقد ہونے والی بھارت ۔ نورڈک چوٹی کانفرنس اور دولت مشترکہ کے سربراہان مملکت کی چوٹی کانفرنس میں شرکت کے لئے سویڈن اور برطانیہ کے لئے روانہ ہو رہا ہوں ۔ سویڈن کے وزیر اعظم اسٹیفن لوفوین کی دعوت پرمیں 17 ، اپریل ، کو اسٹاک ہالم میں ہوں گا ۔ سویڈن کا یہ میرا پہلا دورہ ہے ۔ بھارت اور سویڈن کے درمیان گرم جوش اور دوستانہ تعلقات ہیں ۔ ہمارے تعلقات جمہوری اقدار اور کھلی شمولیت اور قانون پر مبنی عالمی عہد بستگی پر مبنی ہیں ۔ سویڈن ہمارا ترقیاتی پہل قدمیوں میں قابل قدر ساجھے دار ملک ہے ۔ وزیر اعظم لوفوین اورمیں دونوں ملکوں کے اعلیٰ تاجروں سے ملاقات کریں گے اور مستقبل میں صحت ، ڈیجیٹائزیشن ، صاف ستھری توانائی ، اسمارٹ شہروں ، ہنر مندی کے فروغ ، ایس اینڈ ٹی ، اختراعات ، تجارت اورسرمایہ کاری کے موضوعات پر تعاون کے موضوع پر روڈمیپ تیار کرنے کے سلسلے میں تبادلہ خیال کریں گے ۔ میں سویڈن کے شاہ عالی جناب کنگ کارل XVI سے بھی ملاقات کروں گا ۔ بھارت اور سویڈن 17 اپریل ، 2018 کو اسٹال ہالم میں فن لینڈ ، ناروے ، ڈنمارک اور آئس لینڈ کے وزراء اعظم کے ساتھ ایک مشترکہ بھارت ۔ نورڈک چوٹی کانفرنس کا انعقاد کریں گے ۔ نورڈک ممالک نے صاف ستھری تکنالوجی ، ماحولیاتی حل ، بندر گاہوں کی جدید کاری ، کولڈ ۔ چین ، ہنر مندی کے فروغ اور اختراعات کی طاقت کو عالمی طور پر تسلیم کیا ہے ۔ نورڈک ممالک کی صلاحیت بھارت کے تبدیلی کے نظرئیے پر پوری اترتی ہے ۔ 18 اپریل ، 2018 کو وزیر اعظم تھیریسا کی دعوت پر میں لندن میں ہوں گا ۔ گزشتہ بار میں نومبر، 2015 میں لندن گیا تھا ۔ بھارت اوربرطانیہ کے جدید تعلقات مضبوط تاریخی رشتوں میں بندھے ہوئے ہیں ۔ میرا لندن کا دورہ دونوں ملکوں کے درمیان باہمی تعلقات کو مضبوط کرے گا ۔ میں وہاں صحت کی دیکھ بھال ، اختراعات ، ڈیجیٹائزیشن ، الیکٹرک موبلٹی ، صاف ستھری توانائی اور سائبر تحفظ کے شعبوں میں بھارت ۔ برطانیہ اشتراک کے فروغ کو مضبوط کرنے پر توجہ مرکوز کروں گا ۔’’ لیونگ برج ‘‘ تھیم کے تحت میں مختلف طبقہ ہائے حیات کے افراد سے ملاقات کروں گا جنہوں نے بھارت ۔ برطانیہ ہمہ پہلو تعلقات کو مضبوط کیا ہے ۔ میں ملکہ عالیہ رانی صاحبہ سے بھی ملاقات کروں گا اور دونوں قوموں کے سی ای او صاحبان کے ساتھ تفصیلی تبالہ خیال کروں گا جو کہ اقتصادی ساجھے داری کے نئے ایجنڈے ، لندن میں آیورویدک سینٹرکے قیام پر کام کر رہے ہیں اوربین الاقوامی شمسی اتحاد کے نئے ممبر کے طور پر برطانیہ کا خیر مقدم کروں گا ۔ 19 اور 20 اپریل کو میں برطانیہ عظمیٰ کی جانب سے منعقد کی جانے والی دولت مشترکہ سربراہان حکومت کی میٹنگ میں بھی شرکت کروں گا جس میں مالٹا سے دولت مشترکہ کے چیئر ان آفیسر کے عہدہ کا چارج لیا جائے گا ۔ مجھے یقین ہے کہ سویڈن اور برطانیہ کے یہ دورے ان ممالک کے ساتھ ہمارے تعلقات کو مضبوط کریں گے ۔ ‘‘
وزیراعظم کے ذریعے منی پور میں ترقیاتی پروجیکٹوں کا آغاز اور عوامی جلسے سے خطاب

نئی دہلی، 16؍مارچ / وزیراعظم جناب نریندر مودی نے آج منی پور میں ساڑھے سات سو کروڑ روپے کے بقدر کے ترقیاتی پروجیکٹوں کا آغاز کیا۔ انہوں نے قومی کھیل کود یونیورسٹی ، ایک ہزار آنگن واڑی مراکز اور متعدد دیگر اہم ترقیاتی پروجیکٹوں کا سنگ بنیاد رکھا۔ انہوں نے لوانگ پوکپا ملٹی اسپورٹس کمپلیکس، رانی گیدِن لیو پارک اور دیگر اہم ترقیاتی پروجیکٹوں کا افتتاح کیا۔ انہوں نے لوانگ سنگ بام میں عوامی جلسے سے خطاب بھی کیا۔ پُرجوش مجمع سے خطاب کرتے ہوئے وزیراعظم نے گزشتہ ایک برس کے دوران ریاستی حکومت کے ذریعے انجام دیئے گئے کاموں کی ستائش کی۔ انہوں نے کہا کہ آج جن پروجیکٹوں کا آغازکیا گیا ہے، وہ نوجوانوں کی توقعات اور صلاحیتوں سے مربوط ہیں، خواتین کو بااختیار بنانے اور رابطہ کاری سے مملو ہیں۔ انہوں نے کہا کہ شمال مشرق کے نوجوانوں کی ذہنی صلاحیت اور کھیل کود کی اہلیت کو مد نظر رکھتے ہوئے نیشنل اسپورٹس یونیورسٹی قائم کی جا رہی ہے۔ انہوں نے منی پور کے نوجوانوں سے کہا کہ وہ حال ہی میں شروع کی گئی کھیلو انڈیا پہل قدمی سے زیادہ سےزیادہ فائدہ اٹھائیں۔ انہوں نے حال ہی میں اختتام پذیر ہوئے کھیلو انڈیا گیمس میں منی پور کی ا چھی کارکردگی کی بھی ستائش کی۔ انہوں نے کہا کہ ملٹی اسپورٹس کمپلیکس تربیت اور مسابقت کیلئے مواقع فراہم کرے گا۔ وزیراعظم نے کہا کہ منی پور نے یہ بات ثابت کر دی ہے کہ کس طریقے سے کھیل کود، خواتین کو با اختیار بنانے کا ایک وسیلہ بن سکتا ہے۔ انہوں نے میرا بائی چانو اور سریتا دیوی سمیت ریاست کے معروف کھلاڑیوں کی ستائش کی۔ انہوں نے ریاستی حکومت کی جانب سے خواتین کو با اختیار بنانے کیلئے اختیار کی گئی دیگر پہل قدمیوں کی بھی تعریف کی۔ اس پس منظر میں انہوں نے ایک ہزار آنگن واڑی مراکز کا بھی ذکر کیا، جن کا سنگ بنیاد آج رکھا گیا ہے۔ انہوں نے حال ہی میں شروع کئے گئے قومی تغذیہ مشن کا بھی ذکر کیا۔ وزیراعظم نے کہا کہ شمال مشرق کیلئے مرکزی حکومت کا تصوراتی خاکہ یہ ہے کہ یہاں ‘نقل و حمل کے ذریعے تبدیلی’ لائی جائے۔ وزیراعظم نے کہا کہ شمال مشرق بھارت کی نمو کا نیا ذریعہ بن سکتا ہے۔ انہوں نے کہا کہ حکومت شمال مشرق کی خصوصی ضروریات کی تکمیل کیلئے کوشاں ہے تاکہ یہاں کی شرح نمو بقیہ ملک کی شرح نمو کے برابر ہو سکے۔ انہوں نے بتایا کہ وہ گزشتہ 4برسوں کے دوران 25 بار سے زائد شمال مشرق کے دورے پر آ چکے ہیں۔ وزیراعظم نے کہا کہ مرکزی حکومت نے اس خطے میں بنیادی ڈھانچے کو بہتر بنانے کیلئے خاصی توجہ مرکوز کر رکھی ہے۔ انہوں نے اس خطے میں سڑک اور ریل رابطہ کاری کو بہتر بنانے کیلئے کئے گئے اقدامات کا ذکر کیا۔ وزیراعظم نے باقاعدہ گفت و شنید اور عوامی شکایات کے ازالے سمیت ریاستی حکومت کی باشندگان پر مرتکز پہل قدمیوں کی ستائش کی۔ وزیراعظم نےیاد دلایا کہ اپریل 1944 میں منی پور میں ہی نیتا جی سبھاش چندر بوس کی آئی این اے نے آزادی کا نعرہ دیا تھا۔ انہوں نے کہا کہ آج منی پور نے نیو انڈیا کی تشکیل میں ایک اہم کردار ادا کرنے کا فیصلہ کر لیا ہے۔
کابینہ نے بھوپا ل  کی بجائے ضلع سیہور میں ذہنی صحت بازآبادکاری کے قومی ادارے کے قیام کو منظوری دی

نئیدہلی،3؍اکتوبر، مرکزی کابینہ نے وزیراعظم جناب نریندر مودی کی قیادت میں 16؍مئی 2018 کو لئے گئے اس سے قبل کے فیصلے میں جزوی ترمیم کرتے ہوئےاسے اپنی منظوری دے دی ہے۔ اس کے تحت ذہنی صحت بازآبادکاری کے قومی ادارے (این آئی ایم ایچ آر)کا قیام ضلع سیہور (بھوپال-سیہور شاہراہ) پر عمل میں لانے کو اپنی منظوری دی گئی ہے۔ اس سے قبل یہ ادارہ بھوپال ، مدھیہ پردیش میں قائم ہونا تھا۔ فوائد: این آئی ایم ایچ آر ملک میں ذہنی صحت بازآبادکاری کے شعبے میں اپنی نوعیت کا اولین ادارہ ہوگا۔ یہ ادارہ انسانی وسائل کے سلسلے میں صلاحیت سازی کے معاملے میں عمدگی کے ایک ادارے کے طور پر کام کرے گا اور ذہنی صحت، بازآبادکاری کے شعبے میں تحقیقات انجام دے گا۔ ادارہ ذہنی طورپر بیمار افراد کی مؤثر بازآبادکاری کے سلسلے میں، ان کے جسم سے مطابقت رکھنے والے نمونے ؍پروٹوکول وغیرہ کی فراہمی کے سلسلے میں بھی اپنی سفارشات پیش کرے گا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ ۔ک ا
منیلا میں 15ویں آسیان انڈیا  چوٹی کانفرنس میں وزیراعظم جناب نریندر مودی کا ابتدائی بیان

نئی دہلی، 14 نومبر 2017/ عزت مآب صدر دوتیرتے معززین جناب صدر ، آسیان کے قیام کے 50 سال مکمل ہونے کے موقع پر مجھے پہلی مرتبہ منیلا آکر بہت خوشی محسوس ہورہی ہے۔ ہم آسیان – ہندستان مذاکرات پارٹنرشپ کا 25واں سال بھی منارہے ہیں۔ اس اہم سال میں ، میں آسیان کی قیادت کے لئے فلپائن کی ستائش کرتا ہوں اور جناب صدر اس چوٹی کانفرنس کے شاندار انتظامات کے لئے آپ کا شکریہ ادا کرتا ہوں۔ میں ویتنام کے وزیراعظم محترم کا بھی شکریہ ادا کرتا ہوں کہ آسیان-ہندستان شراکت داری کو مزید مستحکم بنانے کے لئے وویت نام نے ایک تعاون کار کے طور پر اپنا رول ادا کیا ہے۔ معزز حضرات! آسیان کے شاندار سفر کی عکاسی اس تقریب سے پوری طرح ہورہی ہے۔ اس تاریخی موقع پر مجھے اعتماد ہے کہ آسیان ایک ویژن ، ایک شناخت اور ایک آزاد برادری کے طور پر مل جل کر کام کرنے کا مزید عزم کرے گا ۔ ہندستان کی مشرق رخ پالیسی آسیان کے اطراف گھومتی ہے اور ہندستان بحرالکاہل علاقہ میں علاقائی سلامتی کے بنیادی ڈھانچے کی مرکزیت اس سے بالکل واضح ہوجاتی ہے۔ تیسرے آسیان ہندستان لائحہ عمل کے تحت تعاون کے ہمارے ہمہ جہت ایجنڈے نے اچھی پیش رفت کی ہے اور اس نے سیاسی سلامتی اور اقتصادی اور ثقافتی شراکت داری کے تین اہم پہلوؤں کا احاطہ کیا ہے۔ محترم حضرات! ہندستان اور آسیان ملکوں کے درمیان ہزاروں سال پہلے جو آبی تعلقات قائم ہوئے تھے ا ن کی وجہ سے ہمارے مابین بحری راستے سے تجارت ممکن ہوسکی اور ہمیں ان تعلقات کو مزید مستحکم بنانے کے لئے تندہی کے ساتھ کام کرنا ہوگا۔ ہندستان ، اصولوں پر مبنی علاقائی سلامتی ڈھانچے کے حصول میں آسیان کو اپنی سرگرم حمایت کا یقین دلاتا ہے جو علاقے کے مفادات اور اس کی پرامن ترقی کے لئے ضروری ہے۔ ہم نے دہشت گردی اور پرتشدد انتہا پسندی کے خلاف انفرادی طور پر لڑنے کے لئے سخت محنت کی ہے۔ اب وقت آگیا ہے کہ ہم اس اہم شعبے میں تعاون بڑھا کر اس چیلنج کا مشترکہ طور پر مقابلہ کریں۔ محترم حضرات! ہماری 25ویں سالانہ تقریبات کے لئے ‘‘ مشترکہ اقدار ، مشترکہ قسمت ’’کے عنوان سے جو تقریبات ہوئی ہیں ان میں بہت سی یادگاری سرگرمیاں رونما ہوئی ہیں۔ میں سب کے فائدہ کے لئے اس یادگاری سال کے نقطہ عروج پر پہنچنے کا منتظر ہوں اور 25 جنوری 2018 کو نئی دہلی میں ہندستان- آسیان خصوصی یادگاری چوٹی کانفرنس میں آپ کا استقبال کرنے کا خواہش مند ہوں۔ ہندستان کے ایک ارب 25 کروڑ لوگ ہمارے 69 ویں یوم جمہوریہ کی تقریبات میں آسیان کے رہنماؤں کا مہمانان خصوصی کے طور پر خیر مقدم کرنے کے لئے بے چین ہیں۔ میں، ہماری مشترکہ قسمت کے حصو ل کے لئے آپ لوگوں کے ساتھ مل کر کام کرنے کے لئے عہد بند ہوں ۔ ۔۔۔۔۔۔۔۔۔۔۔ م ن۔ ج ۔ ج۔
ڈائرکٹروں اور ڈپٹی سکریٹری حضرات سے وزیر اعظم کی گفتگو

نئی دہلی۔18اکتوبر؛ وزیر اعظم جناب نریندر مودی نے حکومت ہند کے مختلف محکموں اور وزارتوں میں مصروف کار ڈائرکٹروں اور ڈپٹی سکریٹری حضرات سے چار گروپوں میں ملاقات کی۔ اکتوبر 2017 کے دوران مختلف ایام میں یہ ملاقاتیں کی گئیں۔ اس سلسلے کی آخری ملاقات 17 اکتوبر 2017 کو ہوئی۔ ان مذاکرات کا ہر دور تقریباً دو گھنٹے جاری رہا۔ ان ملاقاتوں کے دوران حکمرانی، بدعنوانی، سرکاری کاروباری ادارے، گورنمنٹ ای- مارکیٹ پلیس، صحت، تعلیم، ہنرمندی کے فروغ، زراعت، ٹرانسپورٹیشن، قومی یکجہتی، آبی وسائل، سوچھ بھارت، ثقافت، مواصلات اور سیاحت جیسے موضوعات پر گفتگو اور تبادلہ خیال کیا گیا۔ اس موقع پر وزیراعظم نے ان افسران سے زور دے کر کہا کہ 2022 تک نئے ہندوستان کی تعمیر کے لیے پوری لگن اور نیک نیتی کے ساتھ کام کیا جائے۔ انھوں نے کہا کہ فرسودہ اور بندھے ٹکے طریقے حکومت ہند کی کارکردگی میں زبردست دشواریاں پیدا کرتے ہیں۔ جناب نریندر مودی نے ان افسران سے زور دے کر کہا کہ ان فرسودہ طریقوں کو خارج کرنے کے لیے جدت طراز طریقوں سے کام کیا جائے۔ تاکہ سرکاری کام کاج میں تیز رفتاری پیدا ہوسکے۔ انھوں نے کہا کہ ڈائرکٹر اور ڈپٹی سکریٹریوں کی سطح پر مصروف کار افسران کو بہتر نتائج کے لیے اپنی اپنی ٹیمیں تشکیل دینی چاہئیں ۔ اس موقع پر وزیر اعظم کے دفتر میں وزیر مملکت ڈاکٹر جتیندر سنگھ، وزیر اعظم کے دفتر کے سینئر افسران اور کابینی سکریٹریٹ کے سینئر افسران موجود تھے۔
وزیراعظم نے، شمال مشرقی خطے کے حُسن اور خوبصورتی کی ستائش کی

نئیدہلی08فروری۔وزیراعظم نریندر مودی نے شمال مشرقی خطے کی زبردست خوبصورتی کی تعریف کی ہے ۔ انہوں نے لوگوں سے پوچھا ، آپ کی شمال مشرقی خطے کی تصویریں یا اس علاقے کے زبردست قدرتی حسن کی کچھ جھلکیاں آپ کے پاس ہیں؟انہوں نے لوگوں سے گزارش کی کہ انسٹراگرام استعمال کرکے #MagnificentNortheastاپنی یادگار تصاویرشئیر کی جائیں ۔ میں ان میں سے کچھ پوسٹ کو اپنے پیج پر بھی شیئر کروں گا۔
مرکزی کابینہ نے ہومیوپیتھی سے متعلق قومی کمیشن (این سی ایچ) قائم کرنے کے بل 2018 کو اپنی منظوری دی

نئی دہلی 28دسمبر:وزیر اعظم جناب نریندر مودی کی صدارت میں مرکزی کابینہ نے ہومیوپیتھی سے متعلق قومی کمیشن بل 2018 کے مسودے کو اپنی منظوری دے دی ہے۔ اس کا مقصد ایک نئے ادارہ کے ساتھ موجودہ ریگولیٹر نیشنل کونسل فار ہومیوپیتھی (سی سی ایچ) کی جگہ لینا ہے تاکہ شفافیت کو یقینی بنایا جاسکے۔ اس مسودہ بل میں تین حود مختار بورڈ کے ساتھ ایک قومی کمیشن قائم کرنے کی تجویز ہے جس کو ہومیوپیتھی ایجوکیشن بورڈ کے ذریعہ ہومیوپیتھی کی مکمل تعلیم فراہم کرنے کا اختیار ہوگا۔ علاوہ ازیں ہومیوپیتھی کے تعلیمی اداروں کے جائزے اور اجازت نامہ دینے کے لئے جائزے اور درجہ بندی سے متعلق بورڈ ہوگا۔ مزید برآں ہومیوپیتھی کے پریکشنروں کے اندراج اور اخلاقیات سے متعلق بورڈ ہوگا تاکہ قومی رجسٹر کی دیکھ ریکھ کی جاسکے اور ہومیوپیتھی سے متعلق قومی ادارہ کے تحت پریکٹس کرنے سے متعلق دیگر امور پر نظر رکھی جاسکے۔ اس مسودہ بل میں ایک مشترکہ داخلہ امتحان اور ایگزٹ امتحان کی بھی تجویز ہے۔ تمام گریجویٹس کو پریکٹس لائسنس حاصل کرنے کے لئے اس امتحان کو پاس کرنا ہوگا۔ مزید برآں اساتذہ کی اہلیت سے متعلق ایک امتحان کے انعقاد کی بھی تجویز ہے تاکہ اساتذہ کی تقرری اور ترقی سے قبل ان کے معیار کو جانچا اور پرکھا جاسکے۔ اس مسودہ بل کا مقصد ایلوپیتھی نظام ادویہ کے لئے نیشنل میڈیکل کمیشن قائم کرنے کی تجویز کی طرز پر ہومیوپیتھی کی طبی تعلیم کے شعبے میں اصلاحات کرنا ہے۔ سینٹرل کونسل فار ہومیوپیتھی (سی سی ایچ) کو اس سے قبل ایک آرڈیننس کے ذریعہ بورڈ آف گورنرس اور بعد ازاں ایکٹ میں ترمیم کے ذریعہ ختم کردیاگیا تھا۔
وزیراعظم نے سابق رکن پارلیمان واسپیکر سوم ناتھ چٹرجی کی موت پر تعزیت کی

نئیدہلی،13اگست۔وزیراعظم جناب نریندر مودی نے سابق رکن پارلیمان اورلوک سبھا کے سابق اسپیکر جنا ب سو م ناتھ چٹرجی کی موت پر اظہار تعزیت کیا ہے۔ جناب نریندر مودی نے اپنے پیغام تعزیت میں کہا کہ سابق رکن پارلیمان اور لوک سبھا کے سابق اسپیکر آنجہانی سوم ناتھ چٹرجی ہندوستانی سیاست کی انتہائی قدآور شخصیت تھے۔انہوں نے ہماری پارلیمانی جمہوریت کو مالا مال کیا ۔وہ ہمیشہ غریبوں اور کمزور طبقوں کی فلاح کے لئے آواز بلند کرتے تھے ۔مجھے ان کی موت سے شدید صدمہ پہنچا ہے ۔ میری تمام تر ہمدردیاں ان کے سوگوار کنبے اور حامیوں کے ساتھ ہیں۔
مرکزی کابینہ نے ہندوستان اور انڈونیشیاء کے درمیان صحت کے شعبے میں اشتراک و تعاؤن سے متعلق مفاہمت نامے کو منظوری دی

نئی دہلی،9؍جولائی/ وزیراعظم جناب نریندر مودی کی صدارت میں مرکزی کابینہ نے ہندوستان اور انڈونیشیاء کے درمیان صحت کے شعبے میں اشتراک و تعاؤن سے متعلق مفاہمت نامےپر دستخط کئےجانے کو منظوری دی ہے۔ اس مفاہمت نامے میں اشتراک و تعاؤن کے درج ذیل شعبوں کا احاطہ کیا گیا ہے: تحقیق و ترقی ، فعال ادویاتی اجزاء(اے پی آئی) اور انفارمیشن ٹیکنالوجی پر مبنی طبی آلات۔ فروغ انسانی وسائل۔ صحت خدمات: اور دیگر کوئی بھی شعبہ، جس پر آپسی اتفاق رائے ہو سکتا ہے۔ مفاہمت نامے کی تفصیلات پر مزید روشنی ڈالنے کے لئے، نیز اس مفاہمت نامے کے نفاذ کی نگرانی کرنے کےلئے ایک ورکنگ گروپ کی تشکیل کی جائے گی۔ ( م ن ۔ م ع ۔ ک ا
وزیراعظم مودی اور اسرائیلی وزیراعظم نیتن یاہو نے ودراڑ میں سبزیوں کے لئے بہترین کارکردگی کے مرکز کا دورہ کیا

نئی دہلی،17؍جنوری،وزیراعظم نریندر مودی اور اسرائیلی وزیراعظم بنجامن نیتن یاہو نے آج گجرات کے سابر کانٹھا ضلع میں ودراڑ میں واقع سبزیوں کے لئے بہترین کارکردگی کے مرکز کا دورہ کیا۔ انہیں مرکز کی مختلف کامیابیوں کے بارے میں مطلع کیا گیا۔ انہوں نے ویڈیو لنک کے ذریعے کچھ ضلع میں کوکاما میں واقع کھجور کے درختوں کے لئے کارکردگی کے بہترین مرکز کا بھی افتتاح کیا۔ انہوں نے کچھ ضلع کے کسانوں کے ساتھ گفتگو کی۔ اس موقع پر تقریر کرتے ہوئے وزیراعظم نریندر مودی نے کہا کہ اسرائیل نے یہ راستہ دکھایا ہے کہ کس طرح زرعی سیکٹر کی بنیاد پر ایک ملک میں زبردست تبدیلی لائی جاسکتی ہے۔ انہوں نے کہا کہ زراعت کے سیکٹر میں ٹیکنالوجی کا استعمال بہت اہم ہے۔ انہوں نے اس بات کو اجاگر کیا کہ بھارت کس طرح 2022 تک کسانوں کی آمدنی دوگنی کرنے کے لئے کام کرر ہا ہے۔ انہوں نے کہا کہ آبپاشی اور کھیتی کے اختراعی طریقوں پر توجہ مرکوز کرنا بہت اہم ہے۔ ۔۔۔۔۔۔۔۔۔۔۔
وزیر اعظم نے عالمی یوم ذیابیطس  کے موقع پر    ذیا بیطس کے مرض سے بچاؤ کے لئے

صحت مندطرز زندگی اختیار کرنے پر زور دیا نئی دہلی،14۔نومبر ۔وزیر اعظم جناب نریندر مودی نے عالمی یوم ذیابیطس کے موقع پر ذیابیطس کے مرض سے بچاؤ کے لئے صحت مند طرز زندگی اختیار کرنے پر زور دیا ہے۔وزیراعظم نے اس موقع پر اپنے پیغام میں کہا :’’ آج عالمی یوم ذیابیطس کے موقع پر آئیے ہم سب صحت مندطرز زندی اختیار کرنے کاعہد کریں تاکہ ذیابیطس کے مرض پر قابو پایا جاسکے ۔ میں نے پچھلے ماہ من کی بات میں بھی نوجوانوں میں پھیلتے ذیابیطس کے مرض پر اظہار خیال کیا تھا۔ م ن ۔س ش۔ رم
وزیر اعظم نے 2018 سمر یوتھ اولمپکس میں میڈل حاصل کرنے والوں کو مبارکباد دی

نئی دہلی،21/ اکتوبر وزیر اعظم جناب نریندر مودی نے آج ارجنٹینا میں منعقدہ 2018 سمر یوتھ اولمپکس میں میڈل حاصل کرنے والوں سے ملاقات کی اور انھیں مبارکباد پیش کی۔ وزیر اعظم نے ان سے کہا کہ وہ اپنے کھیل پر توجہ مرکوز کریں اور آئندہ اولمپکس میں اعلیٰ مقام حاصل کرنے کے اپنے مقصد کو حاصل کرنے کے لیے سخت محنت کریں۔ وزیر اعظم نے ایتھلیٹس کو یقین دلایا کہ حکومت انھیں خاطر خواہ مدد اور سہولتیں فراہم کرائیں گی۔ جناب مودی نے کہا کہ نوجوان ایتھلیٹس کو اپنے اسکولوں اور گاؤوں میں کھیلوں میں شرکت کے لیے تحریک دینی چاہیے۔ وزیر اعظم نے عالمی سطح پر کھیلوں میں ہندوستان کا درجہ اوپر اٹھانے میں خدمات کے لیے میڈل یافتگان کے کوچیز کی تعریف کی۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ ا گ ۔ را ۔ 21 – 10 – 2018)
نیتی آیوگ کی گورننگ کونسل کی چوتھی  میٹنگ میں وزیر اعظم کا افتتاحی تبصرہ

نئی دلّی ،17 جون / وزیر اعظم جناب نریندر مودی نے آج نیتی آیوگ کی گورننگ کونسل کے چوتھے اجلاس سے خطاب کیا۔ وزراء اعلیٰ اور دیگر مندوبین کا استقبال کرتے ہوئے وزیر اعظم نے کہا کہ گورننگ کونسل ایک ایسا پلیفٹ فارم ہے جو ‘‘تاریخی تبدیلی’’ لاسکتا ہے۔ انھوں نے سیلاب سے متاثرہ علاقوں کے وزراء اعلیٰ کو یقین دہانی کرائی کہ ملک کے موجودہ سیلاب سے متاثرہ حصوں کے حالات کا سامنا کرنے کے لیے مرکزی حکومت انھیں ہر طرح کی مدد گرائے گی۔ انھوں نے کہا کہ گورننگ کونسل نے کوآپریٹیو، مسابقتی، وفاقیت کے جذبے کے ساتھ ‘‘ٹیم انڈیا’’ کے طور پر حکمرانی کے پیچیدہ مسائل کو حل کیا ہے۔ انھوں نے کہا کہ جی ایس ٹی کا آسانی کے ساتھ نفاذ اس کی ایک اہم مثال ہے۔ وزیر اعظم نے کہا کہ ریاستوں کے وزراء اعلیٰ نے سوچھ بھارت مشن ڈیجیٹل ٹرانزیکشن اور ہنرمندی کی ترقی جیسے معاملات میں ضمنی گروپوں اور کمیٹیوں کے ذریعے پالیسی تیار کرنے کے معاملے میں کلیدی رول ادا کیا ہے۔ ان ضمنی گروپوں کی سفارشات سے مرکزی حکومت کی کئی وزارتوں نے استفادہ کیا ہے۔ وزیر اعظم نے کہا کہ سال 2017-18 کی چوتھی سہ ماہی میں ہندوستانی معیشت میں 7.7فیصد کی ایک اچھی شرح کی ترقی ہوئی ہے۔انھوں نے کہا کہ اب اس شرح ترقی کو دو عددی بنانے کا چیلنج ہے جس کے لیے اور زیادہ اہم اقدامات کرنے ہوں گے۔ انھوں نے کہا کہ 2011 تک نیو انڈیا کا وژن اب ہمارے ملک کے عوام کا ایک عزم بن گیا ہے۔ انھوں نے کہا کہ اس سلسلے میں آج کے ایجنڈے میں مسائل کو لیا گیا ہے جن میں کسانوں کی آمدنی دوگنا کرنا، خواہش مند اضلاع کی ترقی، آیوشمان بھارت، مشن اندردھنش، نیوٹریشن مشن اور مہاتما گاندھی کے 150ویں یوم پیدائش کی تقریبات شامل ہیں۔ وزیر اعظم نے کہا کہ آیوشمان بھارت کے تحت 1.5 لاکھ صحت اور فلاحی مراکز تعمیر کئے جارہے ہیں۔ انھوں نے کہا کہ ہر سال تقریباً 10 کروڑ خاندانوں کو پانچ لاکھ روپئے مالیت کا صحت بیمہ فراہم کرایا جائے گا۔ انھوں نے کہا کہ سمگر، شکشا ابھیان کے تحت تعلیم کے لیے ایک جامع نظریہ اختیار کیا جارہا ہے۔ وزیر اعظم نے کہا کہ مدرا یوجنا، جن دھن یوجنا اور اسٹینڈ اپ انڈیا جیسی اسکیمیں اور زیادہ مالیاتی شمولیت میں معاون ہیں۔ انھوں نے ترجیحی بنیاد پر معاشی عدم تعاون کو حل کرنے کی ضرورت پر زور دیا۔ وزیر اعظم نے کہا کہ آج یہاں پر موجود حاضرین ہندوستان کے عوام کی امیدوں اور خواہشات کی نمائندگی کرتے ہیں۔ انھوں نے کہا کہ یہاں پر جمع ہونے والے لوگوں کی ذمہ داری ہے کہ وہ ان امیدوں اور خواہشات کو پورا کرنے کے لیے ہر طرح کی کوشش کریں۔ اس سے قبل، وزراء اعلیٰ اور دیگر مندوبین کا نیتی آیوگ کے وائس چیئرمین جناب راجیو کمار نے میٹنگ میں استقبال کیا تھا ۔ ۔ ۔ ۔ ۔ ۔ ۔ ۔ ۔ ۔ ۔
وزیراعظم باڑمیڑ، راجستھان میں   راجستھان ریفائنری کے کام کاج کے آغاز سے متعلق تقریب میں شرکت کریں گے

نئی دہلی۔15؍جنوری۔وزیراعظم ،جناب نریندر مودی، 16 جنوری 2018 کو راجستھان کے ضلع باڑمیڑ میں، موضع پچپدرہ میں واقع راجستھان ریفائنری کے کام کاج کے آغاز سے متعلق تقریب میں شرکت کریں گے۔ موصوف یہاں ایک عوامی جلسے سے بھی خطاب کریں گے۔ راجستھان میں تیل اور گیس کے خاطر خواہ ذخائر موجود ہیں۔ راجستھان ریفائنری ریاست کی پہلی ریفائنری ہوگی ۔ اس کے تحت 9 ایم ایم ٹی پی اے ریفائنری اور پیٹرو کیمیکل کمپلیکس کا قیام عمل میں آیا ہے۔ اس ریفائنری سے ہونےو الی مصنوعات پیداوار جدید ترین بی ایس –VI اخراج اصولو ں کے مطابق ہوں گی۔ پروجیکٹ کی تخمینہ لاگت 43000 کروڑ روپئے کے بقدر ہے۔ یہ پروجیکٹ ایچ پی سی ایل اور حکومت راجستھان کی ایک مشترکہ صنعت ہے۔ راجستھان کے گورنر اور وزیراعلیٰ ، نیز متعدد مرکزی وزراء کی اس تقریب میں شرکت متوقع ہے۔
وزیر اعظم نے ملیشیا کے وزیر اعظم ڈاکٹر مآثر محمد کو مبارک باد دی

نئی دہلی،14/مئی۔ وزیر اعظم جناب نریندر مودی نے آج ٹن ڈاکٹر مآثر محمد سے ٹیلی فون پر بات کی اور انھیں ملیشیا کے وزیر اعظم کا عہدہ سنبھالنے پر مبارک باد دی۔ وزیر اعظم جناب نریندر مودی نے ملیشیا کے دوست عوام کی ترقی اور خوش حالی کے لئے اپنی نیک خواہشات کا اظہار کیا۔ انھوں نے کہا کہ قریبی اور باہمی طور پر مفید ہندوستان – ملیشیا تعلقات یکساں اقدار، مفادات اور لوگوں سے لوگوں کے درمیان اچھے تعلقات کی مضبوط بنیاد پر مبنی ہیں۔ وزیراعظم نے کہا کہ وہ ہندوستان اور ملیشیا کی اسٹریٹجک شراکت داری کو مزید مستحکم بنانے کی خاطر وزیراعظم مآثر محمد کے ساتھ کام کرنے کے منتظر ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ ج۔ م ر(
وزیراعظم کل  دادر اور نگرحویلی کا دورہ کریں گے

نئی دہلی،18 ؍جنوری،وزیراعظم جناب نریندر مودی کل 19 جنوری 2019 کو دادر اور نگر حویلی کے دارالحکومت سلواسا کا دورہ کریں گے۔ دورے کے دوران وہ دادر اور نگر حویلی کے سائلی میں میڈیکل کالج کا سنگ بنیاد رکھیں گے۔ وزیراعظم مودی دمن اور دیو ، اور دادر اور نگر حویلی میں کئی ترقیاتی پروجیکٹوں کے افتتاح کے لئے ایک تختی کی نقاب کشائی کریں گے۔ وہ دادر اور نگر حویلی میں ایم-آروگیہ ایپ کا آغاز کریں گے اور ڈیجیٹل طریقے سے گھر گھر ٹھوس کچرے کو یکجا کرنے ، اس کو الگ الگ کرنے اور پروسیسنگ کرنے کا بھی آغاز کریں گے۔ وزیراعظم مرکز کے زیر انتظام علاقے کے لئے آئی ٹی پالیسی بھی جاری کریں گے۔ وہ فیض کنندگان کو پردھان منتری جنگ آروگیہ یوجنا کے سرٹیفکٹ اور جنگلاتی حقوق کے سرٹیفکٹ بھی تقسیم کریں گے۔ سلواسا کے سائلی میں میڈیکل کالج کے قیام سے دادر اور نگر حویلی اور دمن اور دیو اور آسا پاس کے علاقوں میں حفظان صحت کی سہولیات میں بہتری آئے گی ۔ اس سے طلباء خاص طور پر مرکز کے زیر انتظام دونوں علاقوں کے قبائلی اور دیہی علاقوں کے طلباء کو فائدہ حاصل ہوگا۔ اس سے ڈاکٹروں کی دستیابی میں اضافہ ہوگا اور طلباء کے لئے طبی تعلیم کے مواقع بڑھیں گے۔ میڈیکل کالج اور میڈیکل اور پیرا میڈیکل کالج کے لئے ہاسٹل اور رہائشی عمارتوں کی تعمیر کے لئے 210 کروڑ روپے مختص کئے گئے ہیں۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیراعظم نے پنڈت مدن موہن مالویہ  کو اُن کے یوم پیدائش پر خراج عقیدت پیش کیا

نئی دہلی۔26دسمبر؛ وزیراعظم جناب نریندر مودی نے پنڈت مدن موہن مالویہ کو اُن کو یوم پیدائش پر خراج عقیدت پیش کیا۔ وزیر اعظم نے کہا کہ ‘‘ میں پنڈت مدن موہن مالویہ کو اُن کے یوم پیدائش پر یاد کررہا ہوں۔ بھارت کی تاریخ پر اُن کا گہرا اور ناقابل فراموش اثر ہے۔ مزید تعلیم کے لیے اُن کی کوششیں اور اُن کے وطن پرستی کےجذبہ کو ہمیشہ یاد رکھا جائے گا۔’’
مرکزی کابینہ نے تعلیم ، مریضوں ؍کلینک کے اندر دیکھ بھال اور عوامی صحت پروگرام پر عمل درآمد کو مستحکم بنانے کی منظوری دی ہے

نئی دہلی،27 جون 2018؍مرکزی کابینہ نے جس کی صدارت وزیر اعظم جناب نریندر مودی نے کی تعلیم ، مریضوں ؍کلینک کے اندر مریض کی دیکھ بھال اور عوامی صحت پروگرام پر عمل درآمد کی منظور ی دی ہے، جس میں مرکزی حکومت اور مرکزی حکومت کے اداروں سے تعلق رکھنے والے زیادہ تجربے کار ڈاکٹروں کو پڑھانے؍ کلینک کے اندر مریضوں کی دیکھ بھال اور عوامی صحت پروگرام پر عمل درآمد کی سرگرمیوں کی طرف منتقل کرنا شامل ہے۔ اس منظوری کا مقصد اس بات کو یقینی بنانا ہے کہ مرکزی صحت خدمات (سی ایچ ایس)اور دیگر وزارتوں ؍محکموں؍مرکزی حکومت کے اداروں سے تعلق رکھنے والے ڈاکٹر 62 سال کی عمر ہوجانے کے بعد خاص طورپر ان شعبوں میں کام کریں، جن کے لئے ان کے پاس کلینکل مہارت موجود ہو۔ یہ کام مرکزی کابینہ کے اس فیصلے میں ترمیم کرکے کیا جائے گا، جو 15 جون 2016 ء کو اس کی میٹنگ میں کیا گیا تھا۔ اس سے اس فیصلے پر مؤثر عمل درآمد کے سلسلے میں جن مشکلات کا سامنا کرنا پڑا ہے ان کو دور کیا جاسکے گا۔ بڑا اثر: اس سے مرکزی حکومت کے مزید ڈاکٹروں کی صلاحیت سازی اور قیادت کے فروغ میں مدد ملے گی۔اس کے علاوہ میڈیکل تعلیم ، کلینک کے اندر دیکھ بھال؍مریضوں کی دیکھ بھال کی خدمات اور قومی صحت پروگراموں پر عمل درآمد کے لئے زیادہ تجربہ کار ڈاکٹر بھی فراہم ہوں گے۔ فیضیاب ہونے والے: اس فیصلے سے مریضوں ؍کلینک کے اندر دیکھ بھال، میڈیکل پڑھائی کی سرگرمیوں اور قومی صحت پروگراموں پر عمل درآمد وغیرہ کے معاملے میں زیادہ تجربہ کار ڈاکٹر دستیاب ہوں گے، جس سے مجموعی طورپر معاشرے کو فائدہ پہنچے گا۔ اس تجویز کے فائدے پورے ملک میں دیکھنے کو ملیں گے۔ پس منظر: ڈاکٹروں کے قلت اور مرکزی صحت خدمات میں ڈاکٹروں کے کم تعداد میں شامل ہونے کے مسئلے نمٹنے کے لئے مرکزی کابینہ نے 15 جون 2016ء کو منعقدہ اپنی میٹنگ میں سینٹرل ہیلتھ سروس کے ڈاکٹروں کے ریٹائرمنٹ کی عمر میں اضافہ کرکے اسے 65 سال کرنے کا فیصلہ کیا تھا۔ نتیجے کے طورپر 27 ستمبر2017ء کو اپنی میٹنگ میں مرکزی کابینہ نےمختلف دیگر وزارتوں ؍محکموں، جن میں انڈین ریلویز ، آیوش، مرکزی یونیورسٹیاں اور اینٹیز وغیرہ بھی شامل ہیں۔ کام کرنے والے ڈاکٹروں کے ریٹائرمنٹ کی عمر بڑھا کر 65 سال کردی تھی۔ اب اس بات کی ضرورت محسوس کی جارہی ہے کہ 62 سال سے زیادہ عمر کے ڈاکٹروں کی خدمات اہم میڈیکل پیشے مثلاً کلینک ، مریضوں کی دیکھ بھال اور میڈیکل کالجوں میں پڑھائی کے لئے نیز صحت سے متعلق پروگراموں اور عوامی صحت پروگراموں اور ان سے متعلق کارروائیوں کے لئے استعمال کی جائیں۔
وزیراعظم نے شکشن بھون اورودیارتھی بھون کا سنگ بنیاد رکھا

نئی دہلی’5مارچ : وزیراعظم ، جناب نریندرمودی نے آج گجرات کے ادلج علاقے میں ان پورنا دھام ٹرسٹ میں شکشن بھون اورودیارتھی بھون کاسنگ بنیاد رکھا۔ اس موقع پراجتماع سے خطاب کرتے ہوئے وزیراعظم نے کہاکہ بھارتی سماج روایتوں سے مالامال ہے ، جس کی وجہ سے وہ ایک پورے عہد کو درپیش چیلنجوں سے نمٹنے میں کامیاب رہاہے ۔ انھو ں نے تعلیم اورآب پاشی کو بہتربنانے کے لئے سماج کے مختلف طبقوں کے یکجاہونے کا ذکرکیا۔ وزیراعظم نے کہاکہ اس طرح کی سماجی کوششوں سے عوام کو بہت بڑے پیمانے پرفائدہ ہواہے ۔ سردارولبھ بھائی پٹیل کویادکرتے ہوئے وزیراعظم نے کہاکہ معاون شعبے کے تئیں سردارپٹیل کی کوششوں کو کبھی فراموش نہیں کیاجاناچاہیئے ۔ وزیراعظم نے گجرات کے عوام پرزوردیاکہ خوراک کی ڈبہ بندی پرکام کرے ۔ انھوں نے یہ بھی کہاکہ اس طرح کی لاگت کو جوڑے جانے سے کسانوں اورصنعتوں دونوں کوفائدہ پہنچے گا۔ ماں انپورنا کو خراج عقیدت پیش کرتے ہوئے وزیراعظم نے کہا کہ انپورنا دھام ٹرسٹ کو صنفی مساوات اور ہرایک کے لئے خوشحالی کو یقینی بنانے کے لئے سماج کو استحکام دینا چاہیئے ۔